ใบตองแห้ง: มาร์คแถสู้ตู่คนนอก
72 ปี พรรคประชาธิปัตย์ ชาวบ้านหัวร่อก๊าก เมื่อได้ฟังคำพูดหัวหน้ามาร์คพรรคประชาธิปัตย์ยุคใหม่เป็นพรรคเสรีนิยมประชาธิปไตย ไม่ใช่อนุรักษนิยม พรรคประชาธิปัตย์จะเป็นผู้นำ ทำให้ประชาชนกลับมาศรัทธาประชาธิปไตย แนวทางของพรรคต่างจาก คสช.ที่รวบอำนาจไว้ที่ราชการ และต่างจากพรรคเพื่อไทยที่เน้นประชานิยม ประชาธิปัตย์จะเดินหน้าสู่ระบบสวัสดิการ กระจายอำนาจ หลังเลือกตั้งจะต้องแก้ไขรัฐธรรมนูญเอาฮาใช่ไหม พรรคนี้ไม่ใช่หรือ ที่เป็นนายกฯ แล้วได้ฉายา ปลัดประเทศ ยังไม่ได้รับรายงาน ช่างทาสี ใครอยู่ข้างเป็นคนดี ตั้งแต่งูเห่า ถึงยี้ห้อยร้อยยี่สิบ บอยคอตต์เลือกตั้ง 2 ครั้ง เรียกหานายกฯ คนกลาง จนเกิดรัฐประหาร ได้เป็นรัฐบาลเพราะตุลาการภิวัตน์ ปราบม็อบด้วยกระสุนจริง แต่ทีตัวเองมั่ง ลุงกำนัน ชัตดาวน์กรุงเทพฯ ปิดสถานที่ราชการ ขัดขวางเลือกตั้ง กระทั่งอยู่ใต้รัฐประหารมา 4 ปีทำไมมาร์คต้องพูดหล่อ วันก่อนก็ประกาศกร้าว ใครกลับเข้าพรรคต้องหนุนหัวหน้าเป็นนายกฯ ถ้าอยากหนุน พล.อ.ประยุทธ์ให้ไปอยู่พรรคอื่น จนลุงตู่ออกอาการ พูดอะไรให้เกียรติกันบ้าง เดี๋ยวมีอารมณ์ขึ้นมา พูดไปจะเสียหายกันหมดว่าที่จริง มาร์คพูดไม่ผิด สมาชิกพรรคก็ต้องชูหัวหน้าพรรคตัวเอง ใครเดินมาสมัครโดยประกาศไม่เอาหัวหน้า หนุนลุงตู่เป็นนายกฯ ดีกว่า จะรับเข้าพรรคทำไม ไล่มันไปพรรคอื่นแต่หลายฝ่ายยังคาดหวังไง ว่าหลังเลือกตั้ง พรรคประชาธิปัตย์น่าจะเป็นฐานรองท็อปบูทนายกฯ คนนอก เพราะเป็นไปไม่ได้ที่จะถีบ 2 พรรคใหญ่เป็นฝ่ายค้าน ไม่ว่าจะมีพรรคทหาร พรรคสมคิด ณ ตลาดน้ำ หรือไม่ก็ตามแหม กระทั่งลุงตู่ก็ยังปรามาส พูดอย่างนี้ คอยดูวันหน้าจะทำตัวอย่างไร เลือกตั้งแล้วจะเกิดอะไรขึ้น จะเปลี่ยนท่าทีอย่างไรการเลือกตั้งตามรัฐธรรมนูญ 2560 ล็อกกลไกต่างๆ ไว้เพื่อสืบทอดอำนาจโดยนายกฯ คนนอก ส.ว.แต่งตั้ง 250 คน กรรมการยุทธศาสตร์ชาติ องค์กรอิสระ ฯลฯ แน่ละ พรรคเพื่อไทยไม่มีทางได้เป็นรัฐบาล แต่นายกฯ คนนอกก็มีคำถาม จะได้เสียง ส.ส.พอหรือ ขณะเดียวกัน หลายเดือนมานี้ รัฐบาล คสช.ก็กำลัง ขาลง ดิ่งลงโดยเหลืออีกปีกว่าจะเลือกตั้งมาร์คจึงยังมีความฝันอันยิ่งใหญ่ ที่จะเขย่าต้นส้ม เผื่อ ส้มหล่น ถ้าพลังอนุรักษนิยมที่กุมอำนาจเหนือสังคมไทย เห็นพ้องกันว่าทหารน่าจะไปต่อไม่ไหวแล้ว ลุงตู่น่าจะกลับบ้าน ใครเล่าที่จะได้รับความไว้วางใจ ถ้าไม่ใช่ ปชป.จึงไม่ต้องแปลกใจถ้า ปชป.จะชูธงประชาธิปไตย โหนกระแสสังคม ขย่ม คสช.ในโค้งสุดท้าย เพื่อตัดท่ออำนาจไม่ให้ไปต่อ แล้วฉวยท่อมาสวมก้นตัวเองเพียงสงสัยว่าจะยังมีใครไว้วางใจ ปชป. เพราะเห็นๆ อยู่ว่าบริหารประเทศแล้วเป็นอย่างไร เชิญแขกเรียกม็อบต้านได้ขนาดไหน ขนาดท่องวาทกรรมประชาธิปไตย ก็ไม่มีใครเชื่อแม้แต่สาวกตัวเอง ครั้งก่อนประกาศไม่รับร่างรัฐธรรมนูญ แต่ประชามติผ่านท่วมท้นทั้งภาคใต้
 72 ปี พรรคประชาธิปัตย์ ชาวบ้านหัวร่อก๊าก เมื่อได้ฟังคำพูดหัวหน้ามาร์คพรรคประชาธิปัตย์ยุคใหม่เป็นพรรคเสรีนิยมประชาธิปไตย ไม่ใช่อนุรักษนิยม พรรคประชาธิปัตย์จะเป็นผู้นำ
คสช.,ประชาธิปัตย์,ประยุทธ์ จันทร์โอชา,อภิสิทธิ์ เวชชาชีวะ,ใบตองแห้ง